**ОБЯСНИТЕЛНА ЗАПИСКА**

**Относно:** Прогноза за средствата по сметката за средствата от Европейския съюз

на Националния фонд за периода 2024-2025 г.- **приложение 9а**

Прокуратура на Република България (ПРБ) на 31.01.2023 г. е подписала Оперативно споразумение с Министерство на финансите (МФ) за изпълнение на инвестиция С10.I3 от План за възстановяване и устойчивост: „Трансформация на съществуващата в Прокуратура на Република България информационна и комуникационна инфраструктура (ИКИ)“ на обща стойност 34 467 067,50 лв.

С изпълнението на проекта ще се постигне висока отказоустойчивост, защита и резервираност на вътрешния електронен обмен на документи между звената в ПРБ, техническо осъществяване на политиките за защитата на лични и чувствителни данни в електронните ѝ масиви и електронна идентификация на потребителите на електронните системи в ПРБ и нивото на пряка комуникация с оперативни органи и инспектори в министерствата. Ще допринесе за подобряване на качеството на съдебната система, чрез осигуряването на една от ключовите институции в нея адекватно, във връзка с киберсигурността и възможностите за развитие на електронно правосъдие. При изпълнението на проекта ще се създадат предпоставки за автоматичен електронен обмен на информация между ПРБ и другите антикорупционни органи в България, като КПКОНПИ, МВР, ДАНС и др.

Данните от тези бази ще бъдат достъпни и предоставени автоматизирано по сигурни електронни канали, чрез електронен обмен между ПРБ и КПКОНПИ, МВР, ДАНС и др. без опасност от изтичане на информацията и компрометиране на системите, от източника – ИКИ на ПРБ до реципиента.

Изпълнението на инвестицията се състои от дванадесет дейности, като изпълнението на някои от дейностите е необходимо условие за последващо, реализиране на следващите.

**Дейностите по проекта са както следва:**

Дейност 1. Доставка и инсталация на централни процесорни блокове за обработка на информацията, софтуерни пакети и операционни системи за виртуализация и часовници за точно време.

Дейност 2. Доставка и инсталация на дискови масиви за данни, хардуерни устройства и софтуерни пакети за създаването на резервни копия и възстановяване на данни.

Дейност 3. Доставка и инсталация на система за управление на техническите уязвимости.

Дейност 4. Доставка и инсталация на сървърни шкафове, аксесоари и инфраструктурни компоненти.

Дейност 5. Доставка и инсталация на софтуерно дефинирана мрежа за пренос на данни.

Дейност 6. Доставка и инсталация на 2700 бр. стационарни работни станции.

Дейност 7. Доставка и инсталация на хардуерни устройства и софтуерни пакети за платформа за управление на събития и сигурността на информацията.

Дейност 8. Доставка и инсталация на хардуерни устройства и софтуерни пакети за платформа за защита от съществуващи и новооткрити кибер заплахи.

Дейност 9. Доставка и инсталация на система за защита от изтичане/загуба на данни от крайните точки и от мрежата.

Дейност 10. Доставка и инсталация на система за управление и контрол на електронната идентичност и достъпа до информацията.

Дейност 11. Доставка и инсталация на система за идентифициране, класифициране и защита на чувствителни данни.

Дейност 12. Доставка и инсталация на софтуерни пакети и хардуерни устройства за дефиниране на опорна мрежа, мрежово оборудване за достъп до масивите за данни, защитни стени за интернет трафик и граничен слой, електронна поща и за локалната мрежа.

**Част от дейностите по проекта са възложени на изпълнители, чрез провеждането на пет броя процедури за възлагане на обществени поръчки със следните предмети:**

1. „Доставка и инсталация на централни процесорни блокове за обработка на информацията, софтуерни пакети и операционни системи за виртуализация, дискови масиви за данни, хардуерни устройства и софтуерни пакети за създаването на резервни копия и възстановяване на данни и часовници за точно време“, за изпълнение на дейности 1,2,4.

2. „Доставка и инсталация на софтуерно дефинирана мрежа за пренос на данни, софтуерни пакети и хардуерни устройства за дефиниране на опорна мрежа, мрежово оборудване за достъп до масивите за данни, защитни стени за интернет трафик и граничен слой, електронна поща и за локалната мрежа, система за управление и контрол на електронната идентичност и достъпа до информацията по две обособени позиции: Обособена позиция № 1: „Доставка и инсталация на софтуерно дефинирана мрежа за пренос на данни.“ Обособена позиция № 2: „Доставка и инсталация на софтуерни пакети и хардуерни устройства за дефиниране на опорна мрежа, мрежово оборудване за достъп до масивите за данни, защитни стени за интернет трафик и граничен слой, електронна поща и за локалната мрежа, система за управление и контрол на електронната идентичност и достъпа до информацията.“, за изпълнение на дейности 5,10,12.

3. „Доставка и въвеждане в експлоатация на софтуери за информационна сигурност за нуждите на Прокуратурата на Република България по пет обособени позиции: Обособена позиция № 1: „Доставка, инсталация и въвеждане в експлоатация на система за управление на технически уязвимости“; Обособена позиция № 2: „Доставка на хардуерни устройства и софтуерни пакети за платформа за управление на събития и сигурността на информацията“; Обособена позиция № 3: „Доставка на хардуерни устройства и софтуерни пакети за платформа за защита от съществуващи и новооткрити кибер заплахи“; Обособена позиция № 4: „Доставка и инсталация на система за защита от изтичане/загуба на данни от крайни точки и от мрежата“, за изпълнение на дейности 3,7,8 и 9.

4. „Доставка и инсталация на система за идентифициране, класифициране и защита на чувствителни данни“, за изпълнение на дейност 11.

5. „Доставка и инсталация на стационарни работни станции“, за изпълнение на дейност 6.

**Съгласно заложения по Инвестиция С10.I3. план-график, същата се очаква да приключи към 31.12.2024 г.**

Към настоящия момент за две от провежданите обществени поръчки, се очаква изпълнението да приключи към края на настоящата календарна година, както следва:

1. *„Доставка и инсталация на централни процесорни блокове за обработка на информацията, софтуерни пакети и операционни системи за виртуализация, дискови масиви за данни, хардуерни устройства и софтуерни пакети за създаването на резервни копия и възстановяване на данни и часовници за точно време“.*

След проведена открита процедура е сключен договор от 07.06.2024 г., чийто срок за изпълнение на доставката, инсталацията, въвеждането в експлоатация на системата и предвиденото обучение e 180 календарни дни, считано от датата на сключване на договора. Стойността на договора, в размер на 2 715 118, 00 лв. без вкл. ДДС, съответно на 3 258 141, 60 лв. с вкл. ДДС, съгласно Ценовото предложение на Изпълнителя е, както следва:

Цена за извършване на доставка, инсталация, конфигуриране и пускане в

експлоатация на доставеното хардуерно оборудване и софтуерни продукти и гаранционна поддръжка – 2 558 578,00 лв. без ДДС, съответно 3 070 293,60 лв. с ДДС.

Цена за провеждане на обучение и ваучер за сертифициране (по един на човек) за „Windows Server Administration Fundamentals“ или еквивалент, предложен от производителя на софтуера или официален негов представител на 100 служителя на Възложителя – 88 200,00 лв. без ДДС, съответно 105 840,00 лв. с ДДС.

Цена за провеждане на Обучение на 10 служителя на Възложителя за работа с предложеното HCI решение – 68 340,00 лв. без ДДС, съответно 82 008,00 лв. с ДДС.

Приемането на всички дейности се извършва с подписването на двустранен приемо-предавателен протокол между страните и започва да тече 30-дневният срок за плащане.

2. *„Доставка на стационарни работни станции“*

Поръчката е на етап разглеждане на оферти. Предвиденият срок за доставка на стационарните работни станции е 75 календарни дни, считано от датата на подписване на договора за обществена поръчка.

Прогнозната стойност на обществената поръчка е в размер на 440 000,00 лв. без ДДС, съответно 528 000,00 лв. с ДДС.

Във връзка с гореизложеното и с оглед предвидените клаузи по договорите, финансовите отчети е възможно да бъдат предоставени през м. Януари 2025 г.

В този смисъл към настоящата обяснителна записка прилагам *приложение № 9а* – попълнено с предвидени плащания през 2025 г. по отношение на Инвестиция С10.I3.