|  |  |
| --- | --- |
|  |  |

**ОБЯСНИТЕЛНА ЗАПИСКА**

**към Приложение № 2иа „Прогнозен размер на разходите за реализация на инвестиционни проекти за периода 2024-2028 г.““**

***Относно:*** *Мотивирана обосновка относно изготвен проектобюджет за 2025 година и актуализиране на бюджетна прогноза за периода 2026-2028 година на Висш съдебен съвет*

В прогнозата са включени имоти, с предоставени права на управление на Висш съдебен съвет, които се ползват и стопанисват от органи на съдебната власт /ОСВ/, за които са налице инвестиционни намерения, отразени в поименното разпределение на разходите по § 51 – 00 „Основен ремонт на ДМА“ и „Придобиване на други ДМА“ по § 52-00 за 2024 г. и в предложенията за разработване на бюджетната прогноза за предходни и настоящия периоди.

Предвид условията на Закона за продължаване действието на разпоредбите на Закона за държавния бюджет на РБългария за 2022 г., в сила от 01.01.2023 г., наричан накратко „удължителен закон“ в Инвестиционната програма на ВСС за 2023 г. са включени само обекти със сключени и действащи договори. За 2024 г. необходимите средства по § 51-00 „Основен ремонт на ДМА“ и по § 52-00 „Придобиване на други ДМА“ надвишават одобрените по бюджета на съдебната власт средства с приетия рестриктивен бюджет на РБългария за 2024 г. Поради тази причина инвестиционните намерения на ОСВ, заявени през предходните години не са включвани в инвестиционните програми за 2023 г. и 2024 г.

С оглед горното при разработване на проекта на бюджет за 2025 г. и на актуализираната бюджетна прогноза за периода 2026-2028 г. на съдебната власт са дефинирани преходни и нови обекти за основни ремонти, строителство и съпътстващите ги услуги по §51-00 „Основен ремонт на ДМА“ и по § 52-00 „Придобиване на ДМА“, с определени прогнозни стойности, периоди на планиране и извършване, приоритизирани съобразно въведените от МФ указания за бюджетна прогноза 2025 – 2028 г. За всеки един обект, включен в приложение № 2иа за проекти, свързани с административната дейност е определена степен на приоритетност, съответстваща на тяхната номерация, мотивирана както следва:

**I. По параграф 51-00 „Основен ремонт на ДМА“**

**1. Обект:** *„Проектиране, основен ремонт и преустройство на част от имот публична държавна собственост, находящ се на бул. „Александър Стамболийски“ №82, за нуждите на специализираните органи на съдебната власт - съд и прокуратурa“ и акцесорни договори.*

За обекта има сключени договори с изпълнители на обща стойност в размер на 19 743 400,00 лв.

Период на изпълнение на обекта 2018 – 2025 г.

Усвоените средства за обекта към 31.12.2023 г. са в размер на 6 608 400 лв., очакваното изпълнение за 2024 г. - 4 233 900 лв., а предвидените средства за окончателното изпълнение на обекта през 2025 г. - 8 901 100 лв.

Предвижда се строежът да бъде въведен в експлоатация до края на 2025 г. /сградата е част от групов паметник на културата/.

**2. Обект:** *„Преустройство и ремонт на съществуваща сграда ПИ 83510.674.453 в сграда с пристройка за нуждите на Районен съд и Районна прокуратура – Шумен“ и акцесорни договори*.

За обекта има сключени договори с изпълнители на обща стойност в размер на 7 199 289,00 лв.

Период на изпълнение на обекта 2021 – 2025 г.

Усвоените средства за обекта към 31.12.2023 г. са в размер на 1 301 582 лв., очакваното изпълнение за 2024 г. – 2 887 207 лв., а предвидените средства за окончателното изпълнение на обекта през 2025 г. – 3 010 500 лв.

Предвижда се строежът да бъде въведен в експлоатация в средата на 2025 г.

**3. Обект:** *„Основен ремонт и преустройство на сграда, бул. „Драган Цанков“ № 6, гр. София за нуждите на органите на съдебната власт“ и акцесорни договори.*

За обекта има сключени договори с изпълнители на обща стойност в размер на 6 699 765,00 лв.

Период на изпълнение на обекта 2018 – 2025 г.

Усвоените средства за обекта към 31.12.2023 г. са в размер на 4 114 507 лв., очакваното изпълнение за 2024 г. – 2 104 358 лв., а предвидените средства за окончателното изпълнение на обекта през 2025 г. – 480 900 лв.

В процедура е одобряване на проекти по реда на чл. 154 от Закона за устройство на територията /ЗУТ/. Изпълнението на СМР ще продължи след влизане в сила на заповед на Главния архитект на Столична община за допълване на издаденото разрешение за строеж. Предвижда се строежът да бъде въведен в експлоатация до средата на 2025 г. /Сградата е паметник на културата от национално значение/.

**4. Обект:** *„Индексации по сключени договори“*

Средствата са предвидени в съответствие с решение по т. 18 от Протокол № 23 от 21.05.2024 г. на Съдийската колегия на Висш съдебен съвет, изпълняваща функциите на ВСС, съгласно § 23, ал. 2 от ПЗР на ЗИД на КРБ /обн. ДВ, бр. 106 от 22.12.2023 г./ за индексиране в размер на до 15% на договори за строителство/инженеринг /в частта строителство/ с Възложител ВСС на основание Методика за изменение на цената на договор за обществена поръчка в резултат на инфлация и за разплащане на искания по действащи договори, приетата с ПМС № 290/27.09.2022 г. В определените за този обект средства са включени и такива заявени за разплащане в края на 2023 г. и началото на 2024 г., които не са разплатени, поради недостиг на финансов ресурс, осигурен с бюджета на съдебната власт по § 51 – 00 „Основен ремонт на ДМА“ за 2024 г.

Очакваното изпълнение за 2024 г. – 135 000 лв., а предвидените средства за 2025 г. – 5 172 300 лв.

**5. Обект:** *„СМР на СП - гр. София, бул. „Витоша“ № 2, включващ фасади към вътрешни дворове, покрив на сградата, настилки на вътрешни дворове и проходи и втори етаж на сградата (откъм ул. „Лавеле“), стаи №№ 26,27,28 и 29 на I-ви сутерен (откъм ул. „Алабин“) и преустройство на две гаражни клетки в работни помещения“ и акцесорни договори.*

Финансовият ресурс за изпълнението на обекта е на обща стойност 6 495 500,00 лв. Има избран след проведена обществена поръчка нов изпълнител на СМР, предвид разваляне на договор за изпълнение на СМР с предишния, поради виновно неизпълнение на договора от негова страна. В процедура е сключването на договор.

Период на изпълнение на обекта 2017 – 2026 г.

Усвоените средства за обекта към 31.12.2023 г. са в размер на 4 000 лв., очакваното изпълнение за 2024 г. – 914 600 лв., а предвидените средства за окончателното изпълнение на обекта през 2025 г. – 3 903 800 лв. и за 2026 г. – 1 673 100 лв.

**6. Обект:** *„СМР по преустройство и основен ремонт на сгради за нуждите на Прокуратура на РБ, находящи се на ул. „Монтевидео“ № 21 и ул. „Народно хоро“ № 89б“ и акцесорни договори.*

Прогнозна стойност за обекта – 11 470 000 лв.

Изготвена е документация за провеждане на обществена поръчка в областта на строителството за избор на изпълнител от страна на администрацията на Прокуратурата на Република България. Предстои съгласуването ѝ от Висшия съдебен съвет. Предвижда се поръчката да бъде обявена и да бъде сключен договор за изпълнение през 2024 г.

Период на изпълнение на обекта 2024 – 2026 г.

Очакваното изпълнение за 2024 г. – 601 600 лв., като предвидените средства за 2025 г. – 8 236 300 лв., а за 2026 г. – 2 941 100 лв.

**7. Обект:** *„Основен ремонт на сграда с идентификатор 10135.3516.82.1 в УПИ III, кв.2 част от 26 м.р., ПИ 10135.3516.82, гр. Варна, ул. „Г. Атанасов“ № 2“ и акцесорни договори*. Прогнозна стойност за обекта – 2 282 200 лв. /само за частта на ПРБ/.

Сградата се ползва съвместно със звено на Главна дирекция „Изпълнение на наказанията“ към на Министерство на правосъдието. В тази връзка общата прогнозна стойност на поръчката е 3 187 728 лв. За съвместното ѝ възлагане с ГДИН е сключено споразумение по чл. 8 от ЗОП.

Обществената поръчка е публикувана от Окръжна прокуратура - Варна на 31.07.2024 г. в ЦАИС ЕОП. Предстои избор на изпълнител и сключване на договор.

Период на изпълнение на строителството 2024 – 2025 г.

Разходването на средствата е разпределено както следва: през 2024 г. – 233 600 лв., а през 2025 г. – 2 048 600 лв.

**8. Обект:** *„Основен ремонт по преустройство на част от обществена сграда на пл. „Акад. Николай Хайтов“ № 8 в гр. Асеновград за нуждите на съдебната власт“ и акцесорни договори.*

За обекта има сключени договори с изпълнители след успешно проведена обществена поръчка с възложител Висш съдебен съвет през 2021 г. на обща стойност в размер на 1 486 201,00 лв.

Период на изпълнение на обекта 2017 – 2025 г.

Усвоените средства за обекта към 31.12.2023 г. са в размер на 1 091 341 лв., очакваното изпълнение за 2024 г. – 244 860 лв., а предвидените средства за окончателното изпълнение на обекта през 2025 г. – 150 000 лв.

За строежа предстои да бъдат извършени успешни 72-часови проби и да бъде въведен в експлоатация до средата на 2025 г.

**9. Обект:** *„Изработване на инвестиционен проект и извършване на СМР за основен ремонт и преустройство на административна сграда на ул. „Г. С. Раковски“ № 134, гр. София“ и акцесорен договор.*

Прогнозна стойност за обекта - 4 176 000 лв.

Обявена е обществена поръчка, публикувана в ЦАИС ЕОП на 04.06.2024 г. В процес е избор на изпълнител и сключване на договор.

Период на изпълнение на инженеринга 2024 – 2026 г.

Разходването на средствата в общ размер от 4 176 000 лв. е разпределено, както следва: през 2024 г. – 101 000 лв., през 2025 г. – 1 252 800 лв., а през 2026 г. – 2 822 200 лв.

**10. Обект:** *„Основен ремонт на Административна сграда на Националната следствена служба, намираща се на бул. „Г. М. Димитров“ № 42, гр. София“ и акцесорни договори.*

Прогнозна стойност за обекта - 9 038 000 лв.

Посочената стойност не е окончателна и подлежи на актуализация, тъй като е обвързана с инвестиционен проект, който предстои да бъде изработен през 2024 г. по договор за изготвяне на технически паспорти, енергийни сертификати и инвестиционни проекти във фаза „Технически“ за обект „Основен ремонт на Административна сграда, блок 1В и блок 2, находящи се на бул. „Д-р Г. М. Димитров“ № 42, гр. София.

Период на изпълнение на строителството 2025 – 2027 г.

Разходването на средствата е разпределено както следва: през 2025 г. – 903 800 лв., през 2026 г. – 6 326 600 лв., а през 2027 г. – 1 807 600 лв.

**11. Обект:** *„СМР по изграждане на външни асансьори на Съдебна палата София, бул. „Витоша“ № 2“ и акцесорни договори.*

Има изготвен и одобрен инвестиционен проект и издадено разрешение за строеж, което е презаверено през 2023 г. Предстои обявяване на обществена поръчка за избор на изпълнител на СМР до края на 2024 г.

Период на изпълнение на строителството 2019 – 2026 г.

Разходването на средствата е разпределено както следва: очаквано изпълнение през 2024 г. – 100 000 лв., през 2025 г. – 2 000 000 лв., през 2026 г. – 238 800 лв.

**12. Обект:** *„Основен ремонт на административна сграда в гр. Луковит, ул. „Милин камък“ №2 и преустройството ѝ за нуждите на Районен съд - Луковит“ и акцесорни договори.*

Има одобрен инвестиционен проект и издадено разрешение за строеж от 2021 г., презаверено през 2023 г. Обектът е в процедура по обявяване на обществена поръчка за избор на изпълнител. Има сключено споразумение с Министерство на икономиката и индустрията за съфинансиране на изпълнението на СМР.

Период на изпълнение на строителството 2025 – 2026 г. Разходването на средствата е разпределено както следва: очаквано изпълнение през 2024 г. – 103 800 лв., през 2025 г. – 1 476 300 лв., през 2026 г. – 1 405 000 лв.

**13. Обект:** *„СМР по подмяна на ВиК/ОВК на сградата на Върховния административен съд“ и акцесорни договори.*

За сградата има изготвен технически паспорт и енергийно обследване от 2022 г. Обектът е част от поетапно реализиране на задължителните мерки, включени в техническия паспорт и енергийното обследване за сградата. Период на изпълнение на строителството – 2025 г. Разходването на средствата е разпределено, както следва: 2025 г. – 500 000 лв.

**14. Обект:** *„Изготвяне на инвестиционен проект и СМР за реконструкция и ремонт на имот, находящ се в гр.Банкя за нуждите на НИП“ и акцесорни договори.*

Извършени са технически и енергийни обследвания на всички сгради в имота, стопанисван от НИП. Приключени са градоустройствените процедури, свързани с разрешаване на строителството. Провеждат се пазарни проучвания за определяне на прогнозна стойност за проектиране с цел стартиране на обществена поръчка за избор на изпълнител.

Период на изпълнение на обекта 2020 – 2028 г. Усвоените средства за обекта към 31.12.2023 г. са в размер на 36 755 лв., очакваното изпълнение за 2024 г. – 102 000 лв., а предвидените средства за окончателното изпълнение на обекта са както следва: за 2025 г. – 1 000 000 лв., за 2026 г. – 5 253 700 лв., за 2027 г. – 5 253 700 лв. и за 2028 г. – 2 626 000 лв.

**15. Обект:** *„Основен ремонт, внедряване на мерки за енергийна ефективност и газификация на сградите на Окръжна прокуратура и Районна прокуратура – Силистра“ и акцесорни договори.*

Прогнозна стойност за обекта - 653 000 лв.

Посочената стойност не е окончателна и подлежи на актуализация, тъй като основната част от нея е определена по инвестиционни проекти, изработени през 2020 г., допълнена със стойността на СМР за укрепване на сградата на РП-Силистра, чийто проект ще е готов през настоящата 2024 г.

Период на изпълнение на строителството 2025 – 2026 г.

Разходването на средствата е разпределено както следва: за 2025 г. – 131 300 лв., а за 2026 г. – 521 700 лв.

**16. Обект:** *„Изработване на инвестиционен проект за разрушаване на съществуваща сграда (Блок 2), намираща се в недв. имот на бул. „Г. М. Димитров“ № 42, гр. София, с идентификатор 68134.802.2358.2 със застр. площ 429 кв.м. и изграждане на нова административна сграда до три етажа в параметрите на съществуващата“ и акцесорни договори.*

Прогнозна стойност за обекта **-** 125 800 лв.

В процеса на обследване и изработване на технически паспорти за трите сгради на територията на Национална следствена служба в гр. София, включени в услугата по изработване на технически паспорти, енергийни сертификати и инвестиционни проекти във фаза „Технически“ за обект „Основен ремонт на Административна сграда, блок 1В и блок 2, находящи се на бул. „Д-р Г. М. Димитров“ № 42, гр. София“, е установено, че за една от тях не може да се изработи инвестиционен проект за основен ремонт, поради компрометирана и негодна конструкция. Необходимо е сградата (Блок 2) да бъде съборена и на нейно място да се изгради нова.

Период на изпълнение на проектирането **-** 2024 – 2025 г.

Разходването на средствата е разпределено както следва: през 2024 г. - 25 000 лв., а през 2025 г. – 100 800 лв.

**17. Изготвяне на инвестиционни проекти** за сгради, ползвани от органи на съдебната власт, за които има изготвени технически паспорти и енергийни обследвания и за които са заявени инвестиционни намерения като допустими бенефициенти за получаване на безвъзмездна финансова помощ по оперативна Програма „Региони в развитие“ 2021-2027 г., по приоритети № 1 и № 2. Изготвянето на необходимите инвестиционни проекти ще позволи финансиране на изпълнението на проектните предложения за извършване на необходимите ремонтни работи в съдебните сгради за реализиране на задължителните мерки от паспорта и енергоспестяващи мерки, с финансови средства извън държавния бюджет.

Обектите са включени в работни листове с № 31, № 33, № 34, № 35, № 37, № 39, № 44, № 46, № 48 и № 56, а именно:

**17.1 Обект:** *„Изработване на инвестиционен проект за основен ремонт на сградата на АдмС-Перник“ и акцесорни договори*;

Административен съд – Перник е заявил пред Община Перник проектно предложение по Приоритет 2 на Програма „Региони в развитие“ 2021-2027 г.

**17.2 Обект:** *„Изработване на инвестиционен проект за основен ремонт на сградата на ОС-Благоевград“ и акцесорни договори*;

Окръжен съд – Благоевград е заявил пред Община Благоевград проектно предложение по Приоритет 1 по Програма „Региони в развитие“ 2021-2027 г. и е сключено партньорско споразумение между съда и община Благоевград.

**17.3 Обект:** *„Изработване на инвестиционен проект за основен ремонт на сградата на АдмС-Търговище и акцесорни договори*;

Административен съд – Търговище е заявил пред Община Търговище проектно предложение по Приоритет 2 на Програма „Региони в развитие“ 2021-2027 г.

**17.4 Обект:** *„Предпроектни проучвания и изготвяне на инвестиционен проект за основен ремонт на сграда на РС – Димитровград“ и акцесорни договори*;

Районен съд – Димитровград е заявил пред Община Димитровград проектно предложение по Приоритет 2 на Програма „Региони в развитие“ 2021-2027 г.

**17.5 Обект:** *„Проектиране за основен ремонт на Съдебна палата гр. Дупница“ и акцесорни договори*;

Районен съд – Дупница е заявил пред Община Дупница проектно предложение по Приоритет 2 на Програма „Региони в развитие“ 2021-2027 г.

**17.6 Обект:** „*Устойчиви мерки за енергийна ефективност, зелена и достъпна среда в сградата на Административен съд-Пловдив“ и акцесорни договори*;

Административен съд – Пловдив е заявил пред Община Пловдив проектно предложение по Приоритет 1 по Програма „Региони в развитие“ 2021-2027 г. и има сключено партньорско споразумение между съда и община Пловдив.

**17.7 Обект:** *„Изготвяне на инвестиционен проект за основен ремонт и осигуряване на достъпна среда на Съдебната палата в гр. Лом“ и акцесорни договори*;

Районен съд – Лом е заявил пред Община Лом проектно предложение по Приоритет 2 на Програма „Региони в развитие“ 2021-2027 г.

**17.8 Обект:** *„Проектиране за основен ремонт и осигуряване на достъпна среда на РС Сандански и акцесорни договори“ и акцесорни договори;*

Районен съд – Сандански е заявил пред Община Сандански проектно предложение по Приоритет 2 на Програма „Региони в развитие“ 2021-2027 г.

**17.9 Обект:** *„Проектиране на ремонт на покривната конструкция и вътрешен ремонт в Съдебна палата Ловеч и акцесорни договори “ и акцесорни договори;*

Окръжен съд – Ловеч е заявил пред Община Ловеч проектно предложение по Приоритет 2 на Програма „Региони в развитие“ 2021-2027 г. Има принципно съгласие от общината за сключване на партньорско споразумение.

**17.10 Обект:** *„Проектиране и изпълнение на строително-монтажни работи за основен ремонт и преустройство на Административен съд - Сливен“ и акцесорни договори*;

Административен съд – Сливен е заявил пред Община Сливен проектно предложение по Приоритет 2 на Програма „Региони в развитие“ 2021-2027 г.Период на изпълнение на проектиранетоза горепосочените обекти **-** 2024 – 2025 г.

Разходването на средствата е разпределено както следва: за 2025 г. - 1 286 600 лв., а през 2026 г. – 170 000 лв.

**18. Изготвяне на инвестиционни проекти** за сгради, ползвани от органи на съдебната власт, с налични технически паспорти и енергийни обследвания и/или с направени предписания от компетентни органи. Изготвянето на необходимите проекти ще позволи финансиране на изпълнението на проектните работи за извършване на необходимите ремонтни работи в съдебните сгради за реализиране на задължителните мерки от паспорта и енергоспестяващи мерки, посочени в енергийното обследване.

Обектите са включени в работни листове с № 40, № 43, № 45, № 47, № 52 и № 54, а именно:

**18.1 Обект:** *„Проектиране на отоплителна инсталация, абонатна станция /сграда общинска собственост/ за нуждите на ОС - Разград и РС - Разград“ и акцесорни договори*;

Има техническо предписание от експлоатационното дружество „Овергаз мрежи- Разград“ за влошено експлоатационно състояние на абонатната станция на сградата, което е предпоставка за възникване на аварии и злополуки през следващия отоплителен сезон.

**18.2 Обект:** *„Изготвяне на инвестиционен проект за преустройство и основен ремонт на Съдебна палата – Самоков“ и акцесорни договори;*

За сградата има изготвен технически паспорт и енергийно обследване. Реализирането на обекта ще позволи правилно планиране на средствата за изпълнение на строително-монтажни работи, свързани с преустройството и надстрояването на сградата на съда за решаване на сериозен проблем със сградния фонд на органите на съдебна власт в града във възможно най-кратък срок.

**18.3 Обект:** *„Проектиране и изграждане на външен асансьор на Съдебната палата на ОС Монтана“ и акцесорни договори*;

За сградата има изготвен технически паспорт и енергийно обследване. Изпълнението на обекта ще осигури достъпна среда за хора в неравностойно положение и достъпа на граждани в Съдебна палата – Монтана.

**18.4 Обект:** „*Изготвяне на проект за изграждане на нова електрическа силнотокова инсталация в Съдебна палата - Добрич“ и акцесорни договори*;

За сградата има изготвен технически паспорт и енергийно обследване от 2022 г. Обектът е свързан с изпълнение на задължителни мерки, предвидени в паспорта и част от мерки от енергийното обследване.

**18.5 Обект:** „*Проектиране за основен ремонт на Съдебната сграда и прилагане на мерки по технически паспорт на РС Елхово“ и акцесорни договори*;

За сградата има изготвен технически паспорт и енергийно обследване от 2022 г. Обектът е свързан с изпълнение на задължителни мерки, предвидени в паспорта и част от мерки от енергийното обследване.

**18.6 Обект:** *„Конструктивна експертиза на сградата на ул. „Кирил и Методий“ № 5, гр. Козлодуй“, изготвяне на инвестиционен проект за укрепване на сградата“ и акцесорни договори;*

Сградата е с констатирани експлоатационни проблеми, наблюдавани през последните години. Възложена е конструктивна експертиза на Университета за архитектура, строителство и геодезия. Предварителните данни сочат необходимост от изпълнението на мерки, свързани със запазване стабилитета и носимоспособността на земната основа /льос/ и проектиране и изпълнение на конструктивни мерки за укрепване на части от съществуващата конструкция. През 2024 г. от бюджета на съдебната власт бяха осигурени средства за авариен ремонт на канализационната система в сутерена на сградата и системата за събиране и отвеждане на дъждовни води. За изпълнение на конструктивните мерки е необходимо в кратък срок да бъде изготвен и одобрен проект, който да бъде реализиран.

За сградата има изготвен технически паспорт и енергийно обследване от 2022 г. Обектът е свързан с изпълнение на задължителни мерки, предвидени в паспорта и част от мерки от енергийното обследване.

Период на изпълнение на проектиранетоза горепосочените обекти **-** 2025 г.

Разходването на средствата е както следва: за 2025 г. – 262 500 лв.

**19. Изготвяне на инвестиционни проекти и изпълнение на СМР:** за посочените сгради, ползвани от органи на съдебната власт, има изготвени технически паспорти и енергийни обследвания. Изготвянето на необходимите проекти и основни ремонти ще обезпечи и приведе сградите в съответствие със съществените изисквания, съгласно чл. 169 от ЗУТ, като за това са посочени задължителни и необходими мерки от съставените паспорти и енергоспестяващи мерки за сградата, посочени в енергийното обследване.

Обекти, включени в работни листове с № 19, № 20, № 23, № 24, № 26, № 27, № 29, № 32 и № 41, а именно:

**19.1 Обект:** *„Проектиране и основен ремонт на почивна база Юндола“ и акцесорни договори*;

Имотът е предоставен за управление на ВСС със заповед на Областен управител на област Пазарджик през 2020 г. За привеждане на обекта в експлоатационна годност следва да бъде извършен основен ремонт, предвид, че състоянието му се влошава, поради нефункционирането му по предназначение.

**19.2 Обект:** *„Проектиране и основен ремонт на сграда на Районен съд гр. Тутракан“ и акцесорни договори*;

За сградата има изготвен технически паспорт и енергийно обследване от 2022 г. Обектът е част от поетапно реализиране на задължителните мерки от техническия паспорт и енергийното обследване за сградата включително и геозащитни противосвалчищниа мерки за имота, съгласно геофизично обследване, извършено от Геологическия институт на БАН- клон Русе през 2023 г . Има подготвено техническо задание за обществена поръчка за избор на изпълнител.

**19.3 Обект:** *„Проектиране и СМР по преустройство и основен ремонт на административна сграда за нуждите на органите на съдебната власт в гр. Разлог“ и акцесорни договори*;

За сградата има изготвен технически паспорт и енергийно обследване от 2022 г. Обектът е част от поетапно реализиране на задължителните мерки от техническия паспорт и енергийното обследване за сградата.

**19.4 Обект:** „*Проектиране и основен ремонт в УЦ "Чайка" на ВКС в гр. Варна“ и акцесорни договори*;

Обектът е свързан с изпълнение на мерки за конструктивно укрепване на сградата на УЦ „Чайка“ и въвеждане на обекта в експлоатация в началото на 2026 г.

**19.5 Обект:** „*Проектиране и СМР по подмяна на дограма и проектиране на конферентна зала и осигуряване на минималния брой паркоместа за почивна база Лозенец ВАС“ и акцесорни договори;*

Във връзка с реализиране на инвестиционните намерения, заявени от председателя на ВАС, за осигуряване на необходимия минимален брой паркоместа в имота и преустройството на съществуващата сграда, с цел осигуряване на учебна зала, е стартирана градоустройствена процедура за промяна на досегашните параметри на имотите, в управление на ВСС. Същите следва да се обединят и към тях да се придаде част от ПИ с идентификатор 44094.501.554 по КК на с. Лозенец, който е публична общинска собственост. След приключване на процедурата ще стартира процедурата за обявяване на обществена поръчка.

**19.6 Обект:** *„Изготвяне на инвестиционен проект и СМР за обект: „Основен ремонт на покрива на Съдебна сграда – Тетевен“ и акцесорни договори*;

За сградата има изготвен технически паспорт и енергийно обследване от 2022 г. Обектът е част от поетапно реализиране на задължителните мерки от техническия паспорт и енергийното обследване за сградата.

**19.7 Обект:** *„Проектиране и строителство на съдебна сграда в имот на ул. „Патриарх Евтимий“ №1, гр. Провадия в управление на ВСС“ и акцесорни договори*;

За обекта има извършено техническо обследване и енергийно обследване от 2022 г., извършени във връзка с планиране на основния ѝ ремонт и предоставянето ѝ на органите на съдебна власт в гр. Провадия. Констатирани са сериозни конструктивни проблеми в сградата. Това е потвърдено и от повторна конструктивна експертиза възложена на Научноизследователския строителен институт през 2023 г. С оглед вземане на информирано решение от страна на ВСС по отношение на бъдещите инвестиционни намерения за сградата, през 2024 г. е възложен и изготвен технико-икономически анализ на възможните варианти за привеждане на сградата в съответствие със съществените изисквания, съгласно чл. 169 от ЗУТ. Реализирането на обекта ще даде възможност за решаване на проблем със съществуващия сграден фонд на органите на съдебна власт в гр.Провадия.

**19.8 Обект:** *„Проектиране и изпълнение на строително-монтажни работи за основен ремонт и преустройство на Съдебна палата - Сливен“ и акцесорни договори*;

За сградата има изготвен технически паспорт и енергийно обследване от 2018 г. Обектът е част от поетапно реализиране на задължителните мерки от техническия паспорт и енергийното обследване за сградата.

**19.9 Обект:** *„Проектиране и изграждане на достъпна среда за сградата на РС-Бяла Слатина“ и акцесорни договори*;

За сградата има изготвен технически паспорт и енергийно обследване от 2022 г. Обектът е част от поетапно реализиране на задължителните мерки от техническия паспорт и енергийното обследване включително осигуряване на достъпна среда в сградата на съда.

Период на изпълнение на проектирането и изпълнението на СМР за горепосочените обекти - 2025 г. – 2028 г.

Разходването на средствата е както следва: очаквано изпълнение за 2024 г. – 90 960 лв., за 2025 г. – 3 198 200 лв., за 2026 г. – 2 852 000 лв., за 2027 г. – 1 550 000 лв. и за 2028 г. – 1 100 000 лв.

**20. Обект:** *„СМР на обект: „Ремонт – топлоизолация на фасада на сградата на Районен съд – Казанлък“ и акцесорни договори.*

За сградата има изготвен технически паспорт и енергийно обследване от 2019 г., както и инвестиционен проект. Очаква се да приключи градоустройствена процедура за имота и влизане в сила на Разрешение за строеж.

Период на изпълнение на обекта 2025 – 2026 г. Разходването на средствата е разпределено както следва: за 2025 г. – 450 000 лв., а през 2026 г. – 500 000 лв.

**21. Обект:** *„Реконструкция и модернизация на съдебни зали и общи пространства на Окръжен съд – Разград“ и акцесорни договори.*

За обекта има изготвен и одобрен инвестиционен проект и издадено разрешение за строеж. С реализацията на този проект се цели в максимална степен използване на възможностите на съществуващия сграден фонд и привеждането му в съответствие със съществените изисквания, съгласно чл. 169 от ЗУТ . Период на изпълнение на обекта – 2025 г.

Разходването на средствата е разпределено за 2025 г. – 898 900 лв.

**22. Обект:** *„Строително-монтажни работи по основен ремонт на Съдебна палата - Кърджали“ и акцесорни договори.*

За обекта има изготвен и одобрен инвестиционен проект и е издадено разрешение за строеж. Възлагането и изпълнението на обекта, съобразно сроковете, определени в ЗУТ ще позволи решаването на проблем с достъпната среда в Съдебна палата – Кърджали.

Период на изпълнение на обекта 2025 – 2027 г. Разходването на средствата е разпределено както следва: за 2025 г. – 945 200 лв., за 2026 г. – 1 020 000 лв., а през 2026 г. – 1 000 000 лв.

**23. Обект:** *„Паспортизация на сгради на съдебната власт“.*

С оглед реализиране на инвестиционни намерения за основни ремонти на сгради на съдебната власт, в съответствие с действащата нормативна уредба продължава поетапно техническо и енергийно обследване на сградите на съдебната власт.

Период на изпълнение на обекта 2024 – 2025 г. Разходването на средствата е разпределено както следва: очаквано изпълнение за 2024 – 150 000 лв., а за 2025 г. – 200 000 лв.

**24. Обект:** *„Изготвяне на инвестиционен проект за основен ремонт, реконструкция, преустройство и промяна предназначението на съществуваща сграда в ПИ с идентификатор 10135.1503.498, находяща се в гр. Варна, ул. „Кракра“ № 2, за нуждите на Окръжна прокуратура – Варна“ и акцесорни договори.*

Прогнозна стойност за обекта **–** 66 500 лв.

Сключен е договор № 13/01.08.2024 г. от ОП - Варна за обследване на сградата и изработване на технически паспорт на стойност 7 800 лв.

В зависимост от резултата от обследването ще се сключи договор за изработване на инвестиционен проект за основен ремонт и промяна на предназначението на имота през 2024 г.

Период на изпълнение на проектирането **-** 2024 – 2025 г.

Разходването на средствата е разпределено както следва: през 2024 г. - 20 300 лв., а през 2025 г. – 46 200 лв.

**25. Обект:** *„Изработване на инвестиционен проект за основен ремонт на административна сграда с идентификатор 40909.108.17 по КККР на гр. Кърджали, ул. „Екзарх Йосиф“ № 1“ и акцесорни договори.*

Прогнозна стойност за обекта **–** 43 800 лв.

През 2024 г. за сградата е изработен технически паспорт. Същата е построена през 1966 г. и се нуждае от основно обновяване, провеждане на мероприятия за енергийна ефективност, осигуряване на достъпна среда и други.

Период на изпълнение на проектирането **-** 2024 – 2025 г.

Разходването на средствата е разпределено както следва: през 2024 г. – 9 100 лв., а през 2025 г. – 34 700 лв.

**26. Обект:** *„Изработване на инвестиционен проект за строителство на нова сграда в имот с ИН 68135.512.684, гр. София, ул. „Майор Векилски“ № 4, за нуждите на структурите на ПРБ“ и акцесорни договори.*

Прогнозна стойност за обекта **–** 155 300 лв.

Сградата е предвидена за нуждите на Военно-окръжна прокуратура - София и за Военно-апелативна прокуратура. Предвид решение по протокол № 21/2024 г. на Съдийската колегия на Висшия съдебен съвет, изпълняваща функциите на Висш съдебен съвет, съгласно § 23, ал. 2 на ПЗР на ЗИД на КРБ, за сградно устройване на двете военни прокуратури в административната сграда на ул. „Др. Цанков“ № 6, гр. София и анализ на потребностите, услугата е предвидена да се изпълнява през 2025 г.

Период на изпълнение на проектирането 2024 – 2025 г.

Разходването на средствата е разпределено както следва: през 2024 г. – 15 200 лв., а през 2025 г. – 140 100 лв.

**27. Обект:** *„Вътрешно преустройство на апартамент № 3, ет. 1, бл. 216А, кв. Овча купел, ул. Боряна № 61 и обособяване на два апартамента – ап.№ 3 и ап.№ 39“ и акцесорни договори.*

Прогнозна стойност за обекта **–** 155 300 лв.

За обекта има одобрен проект и издадено разрешение за строеж и извършени пазарни проучвания за стойността на СМР с оферти от 2024 г.

Период на изпълнение на обекта 2024 – 2025 г.

Разходването на средствата е разпределено както следва: през 2024 г. – 31 600 лв., а през 2025 г. – 10 000 лв.

**28. Обект:** *„Изграждане на фотоволтаична система за производство на електро енергия на покрива на сградата РС Своге“ и акцесорни договори.*

Прогнозна стойност за обекта **–** 25 000 лв.

Обектът е свързан с изпълнение на енергоспестяващи мерки за намаляване на експлоатационните разходи за сградата.

Период на изпълнение на обекта 2025 г.

Разходването на средствата за 2025 г. – 25 000 лв.

**29. Обект:** *„Основен ремонт на сграда-Блок 1В на Националната следствена служба, намираща се на бул. "Г. М. Димитров" № 42, гр. София“.*

Прогнозна стойност за обекта – 5 649 000 лв.

Посочената стойност не е окончателна и подлежи на актуализация, тъй като е обвързана с изработване на технически паспорти, енергийни сертификати и инвестиционни проекти във фаза „Технически“ за обект „Основен ремонт на Административна сграда, блок 1В и блок 2, находящи се на бул. „Д-р Г. М. Димитров“ № 42, гр. София“, които ще бъдат готови през 2024 г.

Период на изпълнение на проектирането 2027 – 2028 г.

Разходването на средствата е разпределено както следва: през 2027 г. – 1 129 800 лв., а през 2028 г. – 4 519 200 лв.

**II. По параграф 52-00 „Придобиване на ДМА“**

**1. Обект:** *„Проектиране и изпълнение на строително монтажни работи на обект „Нова съдебна сграда в УПИ XXVIII за „обществено и делово обслужване, кв. 27, 26 м.р., гр. Варна, община Варна“ и акцесорни договори.*

Период на изпълнение на обекта 2023 – 2028 г.

Усвоените средства за обекта към 31.12.2023 г. са в размер на 21 840 лв., очакваното изпълнение за 2024 г. – 298 404 лв., а предвидените средства за окончателното изпълнение на обекта са както следва: за 2025 г. – 12 000 000 лв., за 2026 г. – 30 000 000 лв., за 2027 г. – 31 350 000 лв. и за 2028 г. – 38 500 200 лв.

За реализиране на инвестиционните намерения за изграждане на нова съдебна сграда за нуждите на Апелативен съд, Окръжен съд, Районен съд, Административен съд, Окръжна прокуратура и Районна прокуратура в гр. Варна, за имот, предоставен в управление на ВСС през 2024 г. са извършени предпроектни проучвания и подготовка на техническо задание за избор на изпълнител. Предвижда се до края на 2024 г. да бъде обявена обществена поръчка за избор на изпълнител на обекта. Реализацията на инвестиционното намерение е от особена важност, с оглед сериозните и дългогодишни проблеми със съществуващия сграден фонд, предоставен за нуждите на органите на съдебна власт в гр. Варна.

**2. Обект:** *„Проектиране и изграждане на нова съдебна сграда за нуждите на Административен съд - Пазарджик, Окръжна прокуратура и Районна прокуратура - Пазарджик“ и акцесорни договори.*

Период на изпълнение на обекта 2024 – 2026 г.

Очакваното изпълнение на обекта за 2024 г. – 1 801 800 лв., а предвидените средства за окончателното изпълнение на обекта са както следва: за 2025 г. – 3 743 200 лв. и за 2026 г. – 1 010 000 лв.

За обекта има сключен договор, който се изпълнява. СМР ще стартират след изместването от имота от електроразпределително дружество на съществуващи проводи Средно напрежение, за което има сключен договор от 2024 г.

**3. Обект:** *„Проектиране и СМР по изграждане на самостоятелна сграда в имот с идентификатор 66425.500.3712, УПИ XXXVI, кв.1, по плана на гр. Силистра за нуждите на Административен съд Силистра“ и акцесорни договори.*

Период на изпълнение на обекта 2021 – 2027 г.

Очакваното изпълнение на обекта за 2024 г. – 105 300 лв., а предвидените средства за окончателното изпълнение на обекта са както следва: за 2025 г. – 720 000 лв., за 2026 г. – 1 440 000 лв. и за 2027 г. – 1 424 700 лв.

След окончателно изясняване и отпадане на инвестиционните намерения на Министерство на правосъдието за осигуряване на нов сграден фонд за Главна дирекция „Изпълнение на наказанията“в същия имот, от страна ВСС са извършени всички необходими предпроектни проучвания, вкл. градоустройствени за изграждане на самостоятелна сграда в имота за нуждите на АдмС Силистра. В процедура е изготвянето на техническо задание за обекта. Очаква се обществената поръчка за избор на изпълнител да стартира в края на 2025 г. Реализирането на обекта ще реши дългогодишен проблем със сградния фонд, ползван от АдмС Силистра в момента.

Предвижда се до края на 2024 г. да бъде обявена обществена поръчка за избор на изпълнител за изготвяне на техническо задание.

**4. Обект:** *„СМР по изграждане на нова административна сграда за органите на съдебната власт гр. Бяла, УПИ IX-951, 952, кв. 176 по действащия регулационен план на гр. Бяла / ПИ с идентификатор 07603.501.2813 по КККР” и акцесорни договори.*

Период на изпълнение на обекта 2023 – 2026 г.

Очакваното изпълнение на обекта за 2024 г. – 136 400 лв., а предвидените средства за окончателното изпълнение на обекта са както следва: за 2025 г. – 2 000 000 лв. и за 2026 г. – 891 300 лв.

Изпълнението на СМР е спряно, поради констатирана грешка в кадастралната карта и кадастралните регистри на гр. Бяла и необходимост от одобряване на проект по реда на чл. 154 от ЗУТ. Предстои възлагането на оценка на съответствието на изготвен комплексен проект по чл. 150 от ЗУТ за изменение на ПУП - изменение на план за регулация за поземления имот по действащия регулационен план на гр. Бяла за привеждане в съответствие на имотните и регулационни линии на имота и инвестиционен проект за преработка по чл. 154 от ЗУТ на одобрен инвестиционен проект, извършване на авторски надзор за обекта.

След влизане в сила на изменението на ПУП и издаване на заповед за допълване на издаденото разрешение за строеж от Главния архитект на община Бяла, изпълнението на СМР ще бъде възстановено чрез избор на нов изпълнител по реда на ЗОП.

**5. Обект:** *„Проектиране и изграждане на съдебна палата в гр. Царево“ и акцесорни договори.*

Период на изпълнение на обекта 2025 – 2026 г.

Разпределението на средствата за изпълнение на обекта са както следва: за 2025 г. – 3 500 000 лв. и за 2026 г. – 3 500 000 лв.

С оглед задоволяване на нуждите на органите на съдебна власт в гр. Царево от необходимия сграден фонд и липсата на свободни сгради – общинска или държавна собственост, които да бъдат предоставени за тази цел, се предвижда изграждане на нова съдебна сграда върху имот – общинска собственост, за което е учредено право на строеж в полза на ВСС през 2019 г., подновено през 2024 г. с оглед липсата на финансиране за реализиране на обекта.

**6. Обект:** *„Изготвяне на инвестиционен проект за преустройство и основен ремонт на обект: „Административна сграда за нуждите на РС-Несебър“ и акцесорни договори.*

Период на изпълнение на обекта – 2025 г.

Предвидените средства за изпълнение на обекта за 2025 г. - 700 000 лв.

За сградата има изготвен технически паспорт и енергийно обследване от 2024 г. Има изготвено техническо задание за документация за обществена поръчка за избор на изпълнител на инженеринг за прилагане на задължителните мерки от паспорта и надстрояване на сградата, в съответствие с действащ ПУП за имота, за осигуряване на необходимия сграден фонд за нуждите на съда.

**III. Обекти завършени/с предстоящо изпълнение през 2024 година**

**1. Обект:** *„Основен ремонт и реконструкция на Съдебната палата в гр. Пещера“ и акцесорни договори.*

Период на изпълнение на обекта 2017 – 2024 г.

Усвоените средства за обекта към 31.12.2023 г. са в размер на 467 257 лв., очакваното изпълнение за 2024 г. – 298 311 лв. Очаква се СМР на обекта да приключат до края на календарната година и строежът да бъде въведен в експлоатация.

**2. Обект:** *„Изготвяне на инвестиционен проект за преработка по чл. 154 от ЗУТ на одобрен инвестиционен проект, извършване на авторски надзор и изпълнение на СМР за обект: „Реконструкция и ремонт на аварирала пристройка и основна сграда на съдебна палата гр. Карлово, ул. „Димитър Събев“ №4“ и акцесорни договори.*

Период на изпълнение на обекта 2021 – 2024 г.

Усвоените средства за обекта към 31.12.2023 г. са в размер на 203 500 лв., очакваното изпълнение за 2024 г. – 755 400 лв. Очаква се СМР на обекта да приключат до края на календарната година и строежът да бъде въведен в експлоатация.

**3. Обект:** *„Обследване и изработване на технически паспорти, енергийни сертификати и инвестиционен проект във фаза „Технически“ за обект „Основен ремонт на Административна сграда, блок 1В и блок 2, находящи се на бул. „Д-р Г. М. Димитров“ № 42, гр. София“ и акцесорни договори.*

Период на изпълнение на обекта 2023 – 2024 г.

Усвоените средства за обекта към 31.12.2023 г. са в размер на 135 800 лв., очакваното изпълнение за 2024 г. – 98 550 лв.

Очаква се услугата да бъде изпълнена до края на календарната година.

**4. Обект:** *„Изготвяне на оценка за съответствие по смисъла на чл. 142, ал. 10 от ЗУТ на конструктивен проект за укрепване, възстановяване и сеизмично осигуряване на сграда, ползвана от РП – Силистра“*

Период на изпълнение на обекта – 2024 г.

Очакваното изпълнение за 2024 г. – 1 000 лв.

Очаква се услугата да бъде изпълнена до края на календарната година.

**5. Обект:** *„Изработване на проект за изменение на ПУП за УПИ VII, кв. 16 по плана на ЦГЧ /I част/ - гр. Силистра и проект за заснемане и изработване на проекти за изменение на КККР, засягащи промяната на имотната граница между ПИ с идентификатор 66425.500.5056 и ПИ с идентификатор 66425.500.3694“*

Период на изпълнение на обекта– 2024 г.

Очакваното изпълнение за 2024 г. – 1 800 лв.

Очаква се услугата да бъде изпълнена до края на календарната година.

**6. Обект:** *„Изготвяне на инвестиционен проект, извършване на авторски надзор и изпълнение на СМР по изграждане на ОВК инсталации в сграда, публична държавна собственост, предоставена за нуждите на Районен съд – Елена и Териториално отделение – Елена към Районна прокуратура – Велико Търново, находяща се в УПИ II, кв. 39, ул. „Й. Й. Брадати“ № 2“ и акцесорен договор.*

Период на изпълнение на обекта 2016 – 2024 г.

Усвоените средства за обекта към 31.12.2023 г. са в размер на 286 558 лв., а заложената годишна задача за 2024 г. – 3 000 лв.

СМР са приключени и разплатени. Издадено е удостоверение за въвеждане в експлоатация № 9/06.06.2023 г. Изплатени са разходи за строителен надзор и инвеститорски контрол. През м.януари.2024 г., след представяне на документи от изпълнителя е извършено плащане за упражнен авторски надзор на обекта.

**7. Обект:** *„Строителни работи по отоплителна инсталация и изграждане на достъпна среда за хора в неравностойно положение в сграда недвижима културна ценност – Съдебна палата, гр. Пазарджик“ и акцесорни договори.*

Период на изпълнение на обекта 2016 – 2024 г.

Усвоените средства за обекта към 31.12.2023 г. са в размер на 493 715 лв., а заложената годишна задача за 2024 г. – 676 569 лв.

През 2023 г. няма плащане по договорите, а през месец януари 2024 г. е извършено окончателно плащане за СМР. Обектът е в процедура по издаване на удостоверение за въвеждане в експлоатация след получаване на становище от НИНКН.

**8. Обект:** *„Основен ремонт и преустройство на сграда, находяща се в гр. Благоевград, ул. „Крали Марко“ № 2 за нуждите на Административен съд –Благоевград и Районна прокуратура – Благоевград“ и акцесорни договори.*

Период на изпълнение на обекта 2018 – 2024 г.

Усвоените средства за обекта към 31.12.2023 г. са в размер на 3 523 513 лв.

Обекта е въведен в експлоатация през 01.12.2023 г.

**9. Обект:** *„Проектиране и СМР по основен ремонт на сградата на РС Ихтиман“ и акцесорни договори*

Период на изпълнение на обекта 2019 – 2024 г.

Усвоените средства за обекта към 31.12.2023 г. са в размер на 832 167 лв., а заложената годишна задача за 2024 г. – 6 150 лв.

СМР са приключени и разплатени. Издадено е удостоверение за въвеждане в експлоатация от 01.04.2024 г.

**10. Обект:** *„Преустройство и промяна предназначението на самостоятелен обект с идентификатор 55871.505.749.5.12 в Архив и Помещения за Съдебна охрана, със заемана площ 328 кв.м. в Съдебна палата град Перник“ и акцесорни договори.*

Период на изпълнение на обекта 2023 – 2024 г.

Усвоените средства за обекта към 31.12.2023 г. са в размер на 163 794 лв., а заложената годишна задача за 2024 г. – 36 513 лв.

СМР са приключени и разплатени. Обектът е въведен в експлоатация през 2023 г. През месец януари 2024 г. е направена корекция по бюджета на съда за разплащане на сумите за строителен надзор след представяне на документи от изпълнителя.

**11. Обект:** *„Доставка и монтаж на 6 броя бунгала и обслужваща сграда в ПБ Бели Искър“.*

Период на изпълнение на обекта 2023 – 2024 г.

Усвоените средства за обекта към 31.12.2023 г. са в размер на 7 871 лв., а заложената годишна задача за 2024 г. – 371 242 лв.

През месец януари 2024 г. е направена корекция по бюджета на ВАС за разплащане на сумите за целия обект, включително и сумите усвоени към 2023 г. Очаква се обектът да бъде завършен до края на календарната година.

*Изготвил:*

*инж. Мария Велинова – гл. експерт „ИС“, дирекция „УССВ“*

*Съгласували:*

*инж. Лина Грънчарова – началник отдел „ИС“, дирекция „УССВ“*

*Стефка Инджова - директор на дирекция „УССВ”, АВСС*